Document ID: 32004D0835

ODLOČBA KOMISIJE
z dne 3. decembra 2004
o odobritvi načrtov za odobritev obratov za trgovanje s perutnino in valilnimi jajci znotraj Skupnosti
(notificirana z dokumentarno številko K(2004) 4544)
(Besedilo velja za EGP)
(2004/835/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega varstva živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (1), in zlasti člena 3(2) in (3) Direktive,
ob upoštevanju naslednjega:
(1)
Z Odločbami Komisije 92/139/EGS (2), 92/140/EGS (3), 92/141/EGS (4), 92/281/EGS (5), 92/282/EGS (6), 92/283/EGS (7), 92/342/EGS (8), 92/344/EGS (9), 92/345/EGS (10), 92/379/EGS (11), 92/480/EGS (12), 94/964/ES (13) in 95/141/ES (14) so odobreni načrti za obrate za trgovanje s perutnino in valilnimi jajci znotraj Skupnosti, ki so jih predložili Danska, Irska, Francija, Združeno kraljestvo, Portugalska, Nizozemska, Nemčija, Grčija, Španija, Belgija, Italija, Finska in Švedska.
(2)
Zaradi razvoja v sektorju perutninarstva se od teh držav članic in Avstrije zahteva, da svoje načrte posodobijo in jih ponovno predložijo Komisiji.
(3)
Češka, Estonija, Ciper, Latvija, Litva, Madžarska, Malta, Poljska, Slovenija in Slovaška so Komisiji predložili načrte za odobritev obratov za trgovanje s perutnino in valilnimi jajci znotraj Skupnosti.
(4)
Ti načrti izpolnjujejo merila, ki jih določa Direktiva 90/539/EGS, in ob učinkovitem izvajanju omogočajo dosego želenega cilja.
(5)
Zaradi jasnosti in doslednosti zakonodaje Skupnosti je treba odobriti spremenjene načrte, ki so jih predložile države članice, in načrte, ki so jih predložile nove države članice in Avstrija.
(6)
Odločbe 92/139/EGS, 92/140/EGS, 92/141/EGS, 92/281/EGS, 92/282/EGS, 92/283/EGS, 92/342/EGS, 92/344/EGS, 92/345/EGS, 92/379/EGS, 92/480/EGS, 94/964/ES in 95/141/ES je zato treba razveljaviti in nadomestiti s to odločbo.
(7)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Načrti in spremenjeni načrti o odobritvi obratov za trgovanje s perutnino in valilnimi jajci znotraj Skupnosti, ki so jih predložile države članice, navedene v Prilogi, se odobrijo.
Člen 2
Odločbe 92/139/EGS, 92/140/EGS, 92/141/EGS, 92/281/EGS, 92/282/EGS, 92/283/EGS, 92/342/EGS, 92/344/EGS, 92/345/EGS, 92/379/EGS, 92/480/EGS, 94/964/ES in 95/141/ES se razveljavijo.
Člen 3
Ta odločba je naslovljena na države članice.
V Bruslju, 3. decembra 2004

Labels: 17
7
0
3
6
18
15